આટલી બહોળી અને વિગતવાર સીસ્ટમ હોવાથી આધાર પ્રોજેક્ટ નિશાના પર હોય એ સ્વાભાવિક છે. અનાધિકૃત રીતે ડેટા મેળવવાના, છાપવાના અને ખોટા ઉપયોગના સંખ્યાબંધ કિસ્સાઓ નોંધાયા છે. સૌથી તાજો કિસ્સો ટ્રીબ્યુનમાં છપાયો છે કે કઈ રીતે અનાધિકૃત દલાલો ડેટા વેચે છે અને પૂરો પાડે છે. આ પહેલાં પણ આપણે સાંભળ્યું હતું કે એરટેલ પેમેન્ટ બેન્કે કઈ રીતે તેના મોબાઈલ વપરાશકર્તા ગ્રાહકોના ખાતાઓમાં તેમની મંજૂરી વિના અને તેમના મૂળ બેન્કના ખાતામાંથી સીધા લાભવાળી ટ્રાન્સફરના પૈસાને આ પેમેન્ટ બેંક એકાઉન્ટમાં ડાયવર્ટ કર્યા હતા. આ ઉપરાંત, બીજી ઘણી સરકારી વેબસાઈટોની જેમ ઝારખંડ સરકારની વેબસાઈટે પણ લાખો પેન્શનધારકોના આધાર નંબર, બેંક ખાતાની વિગતો, નામો અને સરનામાંઓ બહાર પાડ્યા છે.